पणजी (आईएएनएस)। भाजपा के गोवा डेस्क प्रभारी सी. टी. रवि ने सोमवार को कहा कि वह राज्य में सालाना तीन एलपीजी सिलेंडर उपलब्ध कराने के पार्टी के चुनावी वादे की याद दिलाएंगे। रवि ने यहां एक संवाददाता सम्मेलन को संबोधित करते हुए कहा कि वह सरकार को किए गए वादे याद दिलाएंगे। उन्होंने कहा, मैं इस बारे में (पार्टी को) याद दिलाऊंगा।
 गोवा में कई मौकों पर विपक्ष ने चुनाव के दौरान किए गए वादे के मुताबिक रसोई गैस उपलब्ध कराने में विफल रहने के लिए भाजपा सरकार पर निशाना साधा है।
 सत्ता में आने के बाद बीजेपी सरकार ने कहा था कि यह योजना केवल बीपीएल के लिए है, सबके लिए नहीं है। लेकिन अब तक किसी भी तबके को इस योजना का लाभ नहीं दिया गया है।
 कर्नाटक में विधानसभा चुनाव के दौरान, कांग्रेस ने पड़ोसी राज्य के लिए इसी तरह की योजना की घोषणा करने पर भाजपा पर हमला किया था।
 कर्नाटक के बीपीएल परिवारों को मुफ्त एलपीजी सिलेंडर मुहैया कराने के वादे पर तब भाजपा पर निशाना साधते हुए कांग्रेस ने कहा था कि यह भगवा पार्टी का वोटों को लुभाने का राजनीतिक नौटंकी और 'जुमला' है, जिसे उन्होंने गोवा में लागू किया और कभी पूरा नहीं किया।
 कांग्रेस नेता अमरनाथ पंजिकर ने कहा था, गोवा में भाजपा सरकार को एक साल हो गया है। 2022 के विधानसभा चुनाव के दौरान भाजपा ने अपने घोषणा पत्र में तीन मुफ्त एलपीजी सिलेंडर देने का वादा किया था, जो हकीकत में नहीं आया।
 गोवा फॉरवर्ड पार्टी के विधायक विजय सरदेसाई ने कहा था कि रसोई गैस की कीमतों में भारी वृद्धि और मुफ्त एलपीजी सिलेंडर उपलब्ध कराने में भाजपा सरकार की विफलता के कारण, राज्य के ग्रामीण इलाकों में लोग खाना पकाने के लिए जलाऊ लकड़ी पर निर्भर होने को मजबूर हैं।
 
पणजी । भाजपा के गोवा डेस्क प्रभारी सी. टी. रवि ने सोमवार को कहा कि वह राज्य में सालाना तीन एलपीजी सिलेंडर उपलब्ध कराने के पार्टी के चुनावी वादे की याद दिलाएंगे। रवि ने यहां एक संवाददाता सम्मेलन को संबोधित करते हुए कहा कि वह सरकार को किए गए वादे याद दिलाएंगे। उन्होंने कहा, मैं इस बारे में याद दिलाऊंगा। गोवा में कई मौकों पर विपक्ष ने चुनाव के दौरान किए गए वादे के मुताबिक रसोई गैस उपलब्ध कराने में विफल रहने के लिए भाजपा सरकार पर निशाना साधा है। सत्ता में आने के बाद बीजेपी सरकार ने कहा था कि यह योजना केवल बीपीएल के लिए है, सबके लिए नहीं है। लेकिन अब तक किसी भी तबके को इस योजना का लाभ नहीं दिया गया है। कर्नाटक में विधानसभा चुनाव के दौरान, कांग्रेस ने पड़ोसी राज्य के लिए इसी तरह की योजना की घोषणा करने पर भाजपा पर हमला किया था। कर्नाटक के बीपीएल परिवारों को मुफ्त एलपीजी सिलेंडर मुहैया कराने के वादे पर तब भाजपा पर निशाना साधते हुए कांग्रेस ने कहा था कि यह भगवा पार्टी का वोटों को लुभाने का राजनीतिक नौटंकी और 'जुमला' है, जिसे उन्होंने गोवा में लागू किया और कभी पूरा नहीं किया। कांग्रेस नेता अमरनाथ पंजिकर ने कहा था, गोवा में भाजपा सरकार को एक साल हो गया है। दो हज़ार बाईस के विधानसभा चुनाव के दौरान भाजपा ने अपने घोषणा पत्र में तीन मुफ्त एलपीजी सिलेंडर देने का वादा किया था, जो हकीकत में नहीं आया। गोवा फॉरवर्ड पार्टी के विधायक विजय सरदेसाई ने कहा था कि रसोई गैस की कीमतों में भारी वृद्धि और मुफ्त एलपीजी सिलेंडर उपलब्ध कराने में भाजपा सरकार की विफलता के कारण, राज्य के ग्रामीण इलाकों में लोग खाना पकाने के लिए जलाऊ लकड़ी पर निर्भर होने को मजबूर हैं।